AĠENDA

It-Tnejn, 3 ta' Diċembru, 2018 fis-6:00 p.m.

MISTOQSIJIET GĦAL TWEĠIBIET ORALI

L-ONOR.

JASON AZZOPARDI staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jelenka l-ismijiet u l-ħlasijiet rispettivi ta' kull konsulent ingaġġat minn kull entità li għaliha hu responsabbli?

L-ONOR.

JASON AZZOPARDI staqsa lill-

Jista' l-Ministru jgħid kemm-il near miss kien hemm bejn drones u ajruplani li kienu qed jagħmlu nżul jew take off fil-mitjar internazzjonali ta' Ħal Luqa f'dawn l-aħħar sentejn?

L-ONOR.

JASON AZZOPARDI staqsa lill-

Jista' l-Prim Ministru jgħid x'inhu x-xogħol jew servizz li l-kumpanija li d-dettalji dwarha qed jingħataw separatament tat lill-MITA mill-2013 sal-jum li fih tkun imwieġba din l-interpellanza?

X'kien il-valur tax-xogħol jew servizz u jekk ingħatax wara direct order jew le?

L-ONOR.

JASON AZZOPARDI staqsa lill-

Ministru għall-Ekonomija, Investiment u Negozji Żgħar

Jista' l-Ministru jgħid kemm-il entità fi ħdanu għandhom impjegati li fl-aħħar tliet snin kienu impjegati mal-bank li d-dettalji dwaru qed jingħataw separatament, u x'inhu x-xogħol tagħhom illum?

L-ONOR.

JASON AZZOPARDI staqsa lill-

Jista' l-Prim Ministru jgħid kemm-il entità fi ħdanu, inkluż l-Awtorità ta' Malta dwar il-Logħob (MGA), għandhom impjegati li fl-aħħar tliet snin kienu impjegati mal-bank li d-dettalji dwaru qed jingħataw separatament, u x'inhu x-xogħol tagħhom illum?

L-ONOR.

JASON AZZOPARDI staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jwieġeb il-mistoqsija parlamentari 3085 u ċjoè: Jista' d-Deputat Prim Ministru u Ministru għas-Saħħa jelenka liema direct orders ingħataw u l-ħlas rispettiv għalihom, minn kull entità li għaliha huwa responsabbli matul l-2017, xahar b'xahar separatament?

L-ONOR.

JASON AZZOPARDI staqsa lill-

Jista' l-Prim Ministru jwieġeb il-mistoqsija parlamentari 3100 li oriġinarjament saret lill-Ministru għall-Ġustizzja, Kultura u Gvern Lokali u li issa ġiet riferuta lilu u jgħid jekk il-Gvern għamilx jew irċeviex rakkomandazzjoni biex Amery Street f'Tas-Sliema tissemma għal ġurnalista maqtula li d-dettalji dwarha qed jingħataw separatament, it-triq li fiha trabbiet u għexet?

L-ONOR.

KAROL AQUILINA staqsa lill-

Ministru għall-Intern u Sigurtà Nazzjonali

Jista' l-Ministru jgħid, sena b'sena mis-sena 2013 sad-data li tiġi mwieġba din il-mistoqsija parlamentari, kemm-il persuna kienet jew għadha tinżamm detenuta f'kull wieħed mill-postijiet ta' detenzjoni li huma mniżżla fl-Iskeda tal-Ordni dwar Dikjarazzjoni ta' Postijiet ta' Detenzjoni (Leġislazzjoni Sussidjarja 217.03)?

Jista' jgħid ta' liema nazzjonalità kienu jew huma l-imsemmija persuni u jindika r-raġuni għad-detenzjoni tagħhom?

L-ONOR.

KAROL AQUILINA staqsa lill-

Jista' l-Ministru jgħid, sena b'sena mis-sena 2013 sad-data li tiġi mwieġba din il-mistoqsija parlamentari, kemm kien hemm każini reġistrati fl-Uffiċċju tal-Kummissarju tal-Pulizija?

Jista' jgħid f'liema lokalità kienu jinsabu l-imsemmija każini u għal liema skop (tal-banda, politiċi, sportivi eċċ.) huma l-imsemmija każini?

L-ONOR.

KAROL AQUILINA staqsa lill-

Jista' l-Ministru jgħid, mis-sena 2013 sad-data li tiġi mwieġba din il-mistoqsija parlamentari, jekk kienx hemm każijiet li dwarhom il-Kummissarju tal-Pulizija ma rreġistrax każini għal xi waħda jew aktar mir-raġunijiet imniżżla fir-regolament 5 tar-Regolamenti dwar ir-Reġistrazzjoni ta' Każini (Leġislazzjoni Sussidjarja 10.21)?

Jista' jindika x'kienet ir-raġuni jew raġunijiet għal kull darba li l-Kummissarju tal-Pulizija ma rreġistrax każin?

L-ONOR.

KAROL AQUILINA staqsa lill-

Jista' l-Ministru jgħid, mis-sena 2013 sad-data li tiġi mwieġba din il-mistoqsija parlamentari, jekk kienx hemm każini li l-Kummissarju tal-Pulizija, bl-approvazzjoni tiegħu bħala Ministru, ordna l-għeluq ta' xi każin skont dak li jipprovdi r-regolament 9 tar-Regolamenti dwar ir-Reġistrazzjoni ta' Każini (Leġislazzjoni Sussidjarja 10.21)?

Jista' jindika f'liema lokalità kienu jinsabu kull wieħed mill-każini li ġew ordnati jagħlqu u x'kienet ir-raġuni jew raġunijiet għall-ordni biex jingħalaq?

L-ONOR.

KAROL AQUILINA staqsa lill-

Jista' l-Ministru jgħid, sena b'sena mis-sena 2013 sad-data li tiġi mwieġba din il-mistoqsija parlamentari, kemm-il ordni ħareġ il-Kummissarju tal-Pulizija sabiex minħabba raġunijiet ta' ordni pubbliku jingħalaq każin għal xi żmien skont dak li jipprovdi r-regolament 11 tar-Regolamenti dwar ir-Reġistrazzjoni ta' Każini (Leġiżlazzjoni Sussidjarja 10.21)?

Jista' jindika f'liema lokalità kien jinsab kull wieħed mill-każini li ġew ordnati jagħlqu u x'kienet ir-raġuni jew raġunijiet għall-ordni biex jingħalaq?

L-ONOR.

KAROL AQUILINA staqsa lill-

Jista' l-Ministru jgħid, mis-sena 2013 sad-data li tiġi mwieġba din il-mistoqsija parlamentari, kemm-il darba l-Kummissarju tal-Pulizija rrestrinġa s-sigħat li matulhom każin jista' jinżamm miftuħ sabiex jiġi evitat inkonvenjent għall-ġirien skont dak li jipprovdi r-regolament 12 tar-Regolamenti dwar ir-Reġistrazzjoni ta' Każini (Leġislazzjoni Sussidjarja 10.21)?

Jista' jindika f'liema lokalità kien jinsab kull wieħed mill-każini li dwarhom il-Kummissarju tal-Pulizija rrestrinġa s-sigħat li matulhom jista' jinżamm miftuħ?

L-ONOR.

TONI BEZZINA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid jekk hux qed jittieħdu topographical surveys tat-toroq li jkun se jsir xogħol fuqhom qabel ma jibda x-xogħol u jekk hux qegħdin jinħadmu l-formation levels ħalli t-toroq ma jiġux iżommu ilma tax-xita u jkollhom pendil adekwat biex l-ilma tax-xita ma jidħolx ġo proprjetajiet privati?

L-ONOR.

TONI BEZZINA staqsa lill-

Ministru għat-Turiżmu

Jista' l-Ministru jgħid kemm daħlu impjegati fil-Foundation for Tourism Development Zones minn Lulju 2017 sa meta tiġi mwieġba din il-mistoqsija parlamentari?

Jista' jgħid minn liema lokalitajiet ġejjin dawn l-impjegati?

Jista' jgħid xi proċess ta' għażla ntuża, biex ġew impjegati dawn il-persuni?

L-ONOR.

TONI BEZZINA staqsa lill-

Ministru għat-Turiżmu

Jista' l-Ministru jgħid meta se jinħatar il-Kap Eżekuttiv għall-Awtorità Maltija għat-Turiżmu?

L-ONOR.

BYRON CAMILLERI staqsa lill-

Jista' l-Ministru jara li jsir xogħol ta' asfaltar neċessarju viċin ir-roundabout fi Triq Hompesch, kantuniera ma' Triq is-Sur, il-Fgura, wara li parti mill-asfalt jidher li ċeda?

L-ONOR.

BYRON CAMILLERI staqsa lill-

Jista' l-Ministru jgħid jekk ġiex investigat u x'passi se jittieħdu wara li jidher li sfrondat parti minn Triq il-Liedna kantuniera ma' Triq il-Ġiżi ġewwa l-Fgura, biswit sit li qed jinbena, u konsegwenza t'hekk anke intilfu diversi parkeġġi f'din it-triq?

L-ONOR.

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jpoġġi fuq il-Mejda tal-Kamra l-complement tal-ħaddiema kollha tal-Aġenzija Appoġġ u jaqsam l-informazzjoni skont kull grad kif ukoll bejn full-time u part-time?

L-ONOR.

Jista' l-Ministru jpoġġi fuq il-Mejda tal-Kamra l-complement tal-ħaddiema kollha tal-Aġenzija Sedqa u jaqsam l-informazzjoni skont kull grad kif ukoll bejn full-time u part-time?

L-ONOR.

Jista' l-Ministru jpoġġi fuq il-Mejda tal-Kamra tabella li turi kemm hawn pensjonanti li jirċievu xi forma ta' pensjoni mill-Istat u jaqsam tali informazzjoni fi brackets kif ġej:

- Anqas minn €400 fix-xahar;

- Bejn €401 u €500 fix-xahar;

- Bejn €501 u €600 fix-xahar;

- Bejn €601 u €700 fix-xahar;

- Bejn €701 u €800 fix-xahar;

- Bejn €801 u €900 fix-xahar;

- Bejn €901 u €1,000 fix-xahar;

- Bejn €1,001 u €1,100 fix-xahar; u

- Aktar minn €1,101 fix-xahar?

L-ONOR.

Ministru għall-Finanzi

Jista' l-Ministru jpoġġi fuq il-Mejda tal-Kamra r-remunerazzjoni, allowances u l-benefiċċji li huma marbutin mal-karigi li ġejjin:

- Awditur Ġenerali

- Segretarju Parlamentari

- Segretarju Permanenti Ewlieni

- Segretarju Permanenti?

L-ONOR.

Ministru għall-Finanzi

Jista' l-Ministru jpoġġi fuq il-Mejda tal-Kamra lista sħiħa ta' IPOs li saru fil-Borża ta' Malta fl-aħħar għaxar snin u f'kull każ jgħid:

- id-data tal-ħruġ;

- kemm kien l-ammont ta' ishma maħruġa; u

- min kien/u l-istockbroker/s imqabbda?

L-ONOR.

Ministru għall-Finanzi

Jista' l-Ministru jpoġġi fuq il-Mejda tal-Kamra lista sħiħa ta' Bond Issues li saru fil-Borża ta' Malta fl-aħħar għaxar snin u f'kull każ jgħid:

- id-data tal-ħruġ;

- kemm kien il-valur tal-Bonds maħruġa; u

- min kien/u l-istockbroker/s imqabbda?

L-ONOR.

IVAN BARTOLO staqsa lill-

Peress li fil-baġit li tħabbar għas-sena 2019, il-Gvern semma li €200 oħra se jiġu mnaqqsa fil-kalkoli tal-pensjonijiet tas-servizzi u li dan it-tnaqqis ta' €200 kien ġie oriġinarjament introdott fis-sena 2008, u, bl-eċċezzjoni tal-2010, kull baġit annwali mill-2008 lil hawn inkluda dan it-tnaqqis, fuq it-tnaqqis tas-snin preċedenti u peress li fil-passat, il-€200 kienu jiġu mnaqqsa fil-kalkoli f'każijiet fejn il-pensjonant kien jirċievi żewġ pensjonijiet, bħal pereżempju pensjoni tat-Teżor u pensjoni normali, jista' l-Ministru jgħid jekk dan hux se jkun il-każ fl-2019 ukoll?

L-ONOR.

IVAN BARTOLO staqsa lill-

Ministru għall-Finanzi

Peress li fil-baġit li tħabbar għas-sena 2019, il-Gvern semma li €200 oħra se jiġu mnaqqsa fil-kalkoli tal-pensjonijiet tas-servizzi u li dan it-tnaqqis ta' €200 kien ġie oriġinarjament introdott fis-sena 2008, u, bl-eċċezzjoni tal-2010, kull baġit annwali mill-2008 li hawn inkluda dan it-tnaqqis fuq it-tnaqqis tas-snin preċedenti u peress li fil-passat, il-€200 kienu jiġu mnaqqsa fil-kalkoli f'każijiet fejn il-pensjonant kien jirċievi żewġ pensjonijiet, bħal pereżempju pensjoni tat-Teżor u pensjoni normali, jista' l-Ministru jgħid jekk dan hux se jkun il-każ fl-2019 ukoll?

L-ONOR.

IVAN BARTOLO staqsa lill-

Peress li fil-baġit li tħabbar għas-sena 2019, il-Gvern ħabbar li t-tnaqqis ta' €200 oħra fil-kalkoli tal-pensjonijiet tas-servizzi, se jwassal għal żieda ta' €11 fil-ġimgħa lil madwar 2,000 pensjonant, jista' l-Ministru jgħid kemm hemm pensjonanti li jirċievu pensjoni tas-servizz, tat-Teżor jew pensjoni addizzjonali u li mhux ser jaraw żieda vera fil-pensjoni?

Jidhirlu l-Ministru li żieda ta' €11 fil-ġimgħa hija adegwata fl-isfond tat-tkabbir ekonomiku mistenni għal pajjiżna?

L-ONOR.

IVAN BARTOLO staqsa lill-

Ministru għall-Finanzi

Peress li fil-baġit li tħabbar għas-sena 2019, il-Gvern ħabbar li t-tnaqqis ta' €200 oħra fil-kalkoli tal-pensjonijiet tas-servizzi se jwassal għal żieda ta' €11 fil-ġimgħa lil madwar 2,000 pensjonant, jista' l-Ministru jgħid kemm hemm pensjonanti li jirċievu pensjoni tas-servizz, tat-Teżor jew pensjoni addizzjonali u li mhux ser jaraw żieda vera fil-pensjoni?

L-ONOR.

IVAN BARTOLO staqsa lill-

Peress li fil-baġit li tħabbar għas-sena 2019, il-Gvern ħabbar tnaqqis ta' €200 fil-kalkoli tal-pensjonijiet bl-għan li dawk li qed jaqilgħu fost l-iċken pensjonijiet tiżdidilhom il-pensjoni bi ftit u peress li dan it-tnaqqis ta' €200 ġie introdott fis-sena 2008, u, bl-eċċezzjoni tal-2010, kull baġit annwali mill-2008 lil hawn inkluda tnaqqis ta' €200 fuq it-tnaqqis tas-snin preċedenti, u peress li hemm eluf ta' pensjonanti li kienu jaħdmu maċ-ċivil li minħabba li jikkwalifikaw għal aktar minn pensjoni waħda, qed jirċievu aktar mill-pensjoni massima tal-bolla, jiġifieri €12,185 fis-sena u dawk li jirċievu pensjonijiet annwali ta' inqas minn din iċ-ċifra, raw aġġustament tal-pensjoni tagħhom bil-mod il-mod iżda dawk li bid-dritt għandhom jieħdu pensjonijiet li huma aktar mill-massimu jridu jistennew is-snin qabel ma jibdew jaraw il-frott ta' proposti bħal dawn, jista' l-Ministru jgħid x'miżuri short term għandu l-Gvern biex issir ġustizzja ma' dawn il-pensjonanti?

L-ONOR.

IVAN BARTOLO staqsa lill-

Ministru għall-Finanzi

Peress li fil-baġit li tħabbar għas-sena 2019, il-Gvern ħabbar tnaqqis ta' €200 fil-kalkoli tal-pensjonijiet bl-għan li dawk li qed jaqilgħu fost l-iċken pensjonijiet tiżdidilhom il-pensjoni bi ftit u peress li dan it-tnaqqis ta' €200 ġie introdott fis-sena 2008, u, bl-eċċezzjoni tal-2010, kull baġit annwali mill-2008 inkluda tnaqqis ta' €200 fuq it-tnaqqis tas-snin preċedenti, u peress li hemm eluf ta' pensjonanti li kienu jaħdmu maċ-ċivil li minħabba li jikkwalifikaw għal aktar minn pensjoni waħda, qed jirċievu aktar mill-pensjoni massima tal-bolla, jiġifieri €12,185 fis-sena u dawk li jirċievu pensjonijiet annwali ta' inqas minn din iċ-ċifra, raw aġġustament tal-pensjoni tagħhom bil-mod il-mod iżda dawk li bid-dritt għandhom jieħdu pensjonijiet li huma aktar mill-massimu jridu jistennew is-snin qabel ma jibdew jaraw il-frott ta' proposti bħal dawn, jista' l-Ministru x'miżuri short term għandu l-Gvern biex issir ġustizzja ma' dawn il-pensjonanti?

L-ONOR.

CHRIS SAID staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid kemm hemm nies jaħdmu fi ħdan il-Justice Unit, u x'inhu l-grad jew pożizzjoni ta' kull persuna?

L-ONOR.

Ministru għall-Enerġija u Immaniġġar tal-Ilma

Jista' l-Ministru jgħid f'liema stadju wasal il-Pjan Nazzjonali dwar l-Enerġija u l-Klima li l-gvern irid jippreżenta l-abbozz tiegħu lill-Kummisjoni Ewropea sal-aħħar ta' din is-sena?

Jista' jagħti d-data meta se jippreżentah quddiem il-Parlament għad-diskussjoni?

Jista' jpoġġi kopja fuq il-Mejda tal-Kamra jew jagħti kopja tiegħu lill-Oppożizzjoni fil-ġurnata li jirrispondi din id-domanda?

L-ONOR.

Jista' l-Ministru jgħid x'qed jagħmel il-gvern fejn tidħol l-enerġija rinnovabbli, biex nilħqu l-miri mfassla għall-2020?

Jista' jgħid kemm huwa persważ il-Ministru li dawn il-miri se tilħaqhom Malta?

L-ONOR.

Jista' l-Ministru jispjega għalfejn il-Gvern qed jalloka 40% inqas għall-enerġija fil-baġit għas-sena d-dieħla?

Jista' jgħid kif dan it-tnaqqis jaqbel mal-miri tal-gvern u ma' dak li qed jippjana li jimplimenta f'dan il-qasam matul is-sena d-dieħla?

L-ONOR.

Jista' l-Ministru jispjega x'inhi l-partita baġitarja nru 5789 imsejħa 'Provision of spare capacity electricity'?

Jista' jgħid l-allokazzjoni ta' €14-il miljun għal reserve capacity għalxiex intużat fil-passat jew ser tintuża?

L-ONOR.

Fejn jidħlu l-anomaliji li hemm fil-kontijiet tad-dawl u l-ilma, issa li l-Prim Ministru ammetta u ġie fi kliem l-Oppożizzjoni, u fuq ix-xandir nazzjonali ħabbar li s-sena d-dieħla din se tissolva, jista' l-Ministru jgħid f'liema stadju waslet l-investigazzjoni li qed jagħmlu f'dan ir-rigward?

Jista' jinfurmana jekk il-familji u n-negozji li qed jinsterqu humiex ser jiġu kkumpensati?

Jekk iva, kif, kemm u meta?

Jista' jpoġġi fuq il-Mejda tal-Kamra kopja tar-rapport li sar dwar il-kontijiet tad-dawl u l-ilma?

L-ONOR.

Jista' l-Ministru jispjega l-ARMS x'qed jifhmu bi cumulative consumption per annum hekk kif miktuba fil-legal notice?

Jista' jgħid ukoll meta tibda u tispiċċa s-sena, għal skop ta' kontijiet tad-dawl u l-ilma, skont kif jikkalkulawha l-ARMS, jekk hux minn Jannar sa Diċembru, minn Jannar sa Jannar ta' wara, jew sempliċement 12-il xahar konsekuttiv?

Jista' jgħid kif?

L-ONOR.

EDWIN VASSALLO staqsa lill-

Ministru għal Għawdex

B'referenza għall-mistoqsija parlamentari 7433, tista' l-Ministru tpoġġi kopja tas-site plan u kopja tal-pjanti ppreżentati mal-applikazzjoni li saret mill-Awtorità tal-Ippjanar?

L-ONOR.

EDWIN VASSALLO staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jwieġeb il-mistoqsija parlamentari 7436 u ċjoè: B'referenza għall-mistoqsija parlamentari 7209, jista' l-Ministru jgħid, fil-proġett ta' twessigħ ta' toroq fejn tali proġetti bdew mill-Ministeru rispettiv (mill-aħħar elezzjoni ġenerali sal-lum);

a. kemm-il biċċa raba' ġiet mittiefsa bħala numru f'kull triq li qed tiġi mwessgħa minn dan il-Ministeru;

b. ma' min ikkonsulta għal kull biċċa art jew raba' li qed tiġi mittiefsa;

c. jgħid x'kontribut finanzjarju Transport Malta jew il-Ministeru spiċċa ħallas bħala kumpens għal kull biċċa art li qed tiġi mittiefsa u meħuda bil-proġett ta' twessigħ ta' toroq li qed jagħmel dan il-Ministeru?

L-ONOR.

EDWIN VASSALLO staqsa lill-

Jista' l-Ministru jieħu l-passi meħtieġa sabiex f'Triq il-Biejda u Triq Mons. Edgar Salamone fil-Mosta fiż-żona magħrufa ta' Żokrija jara li jinbnew il-ħitan man-naħa tal-għelieqi f'toroq li meta nbnew dawn it-toroq qatt ma kienu nbnew il-ħitan li qed nitlob li jinbnew; l-aktar ħtieġa li qed tinħass mir-residenti tat-toroq rispettivi sabiex bil-ħitan jkunu formatti aħjar u jibqgħu miżmuma aktar indafa?

L-ONOR.

EDWIN VASSALLO staqsa lill-

Jista' l-Ministru jieħu l-passi meħtieġa sabiex f'Triq il-Biedja u Triq Mons. Edgar Salamone fil-Mosta fiż-żona magħrufa Ta' Żokrija, jinbnew il-ħitan ma' naħa tal-għelieqi f'toroq li meta twessgħu qatt ma kienu nbnew il-ħitan li kellhom?

L-ONOR.

GODFREY FARRUGIA staqsa lill-

Deputat Prim Ministru u Ministru għas-Saħħa

B'referenza għal rapporti ġurnalistiki fl-istampa Libjana u Maltija speċifikament fil-pubblikazzjoni Libyan Observer li jirreferu għal żjara tal-individwu li d-dettalji dwaru qed jingħataw separatament fi Tripli fejn introduċa lilu nnifsu bħala Projects Director fil-Ministeru għas-Saħħa, jista' d-Deputat Prim Ministru u Ministru għas-Saħħa jikkonferma jekk dan l-individwu huwiex impjegat mal-Ministeru tas-Saħħa bħala Projects Director?

Jista' jgħid jekk dan l-individwu attendiex laqgħat fi Tripli mal-amministrazzjoni bbażata fil-Punent tal-Libja bħala Projects Co-Ordinator u jekk kenux diskussi temi ta' interess komuni bejn Malta u l-Libja waqt dawn il-laqgħat fis-settur tas-saħħa, hekk kif sostna dan l-istess individwu f'dawn l-istess rapporti li dehru fil-Libyan Observer?

L-ONOR.

GODFREY FARRUGIA staqsa lill-

Ministru għall-Familja, Drittijiet tat-Tfal u Solidarjetà Soċjali

B'referenza għat-tfal li jbatu minn problemi psychosocial li jiġu minn barra xtutna taħt il-kustodja ta' diversi familji Maltin skont arranġamenti Ewropej, jista' l-Ministru jagħti tagħrif dwar din l-iskema?

Jsita' jgħid kemm hu n-numru ta' minuri li jiġu Malta?

Jista' jgħid fuq liema kriterji jintgħażlu l-familji kustodji?

Jista' jgħid x'moniteraġġ isir u minn min?

Xi kwalifikazzjoni għandhom il-professjonisti li jieħdu ħsieb?

Ġieli ġew tfal Malta taħt Article 56 Brussels 2 biss, mingħajr il-kunsens tal-Awtorità Maltija?

Kemm ser joħroġ flus il-Gvern Malti apparti min-nefqa tal-Ewropa?

L-ONOR.

GODFREY FARRUGIA staqsa lill-

B'referenza għax-xogħol li qed jitwettaq fiċ-ċentru l-ġdid The Meeting Place tal-Marsa, jista' l-Ministru jgħid x'kienet l-istima tal-proġett?

Jista' jgħid kemm kienu l-fondi ERDF tiegħu?

Kemm fil-fatt ser jintefaq?

Jista' jgħid liema entità ħadet ħsieb ix-xogħol u min rebaħ din l-offerta?

Jista' jgħid meta ser jitlesta?

Min ser jieħu ħsieb l-operat ta' dan iċ-ċentru?

L-ONOR.

GODFREY FARRUGIA staqsa lill-

Ministru għat-Trasport, Infrastruttura u Proġetti Kapitali

B'referenza għal-Outline Development Permit ta' Triq Luret Cutajar Ħaż-Żebbuġ li ġie sottomess f'Ġunju 2018, liema sit hu madwar 5,294m kwadru li jidher li jikkonsisti f'disa' warehouses, u li din iż-żona hija mifnija bi problemi soċjali u kummerċjali, jista' l-Ministru jinforma lill-Kamra f'liema stadju waslet din l-applikazzjoni u jekk humiex qed isiru xi azzjonijiet min-naħa tal-Awtorità tal-Ippjanar meta nafu n-natura tal-art in kwistjoni u l-isfidi li għandha din iż-żona semi-industrijali?

L-ONOR.

GODFREY FARRUGIA staqsa lill-

Ministru għall-Ambjent, Żvilupp Sostenibbli u Tibdil fil-Klima

B'referenza għall-applikazzjoni PA 09506/18 dwar biex biċċa art protetta (għelieqi) magħrufa bħala "Tal-Veccia" biex tiġi żviluppata f'garaxxijiet, fejn din l-art għandha karattru pittoresk li jikkumplimenta mas-sbuħija ambjentali tal-bajja, liema żvilupp ser jirvina l-ambjent tal-kosta u jċaħħad lill-għadd ta' familji milli jgawdu l-bajja f'ambjent miftuħ, sigur u kwiet, kif ukoll għax din hi parti integrali mill-ambjent tal-bajja magħrufa bħala tal-Għar tal-Veccia li hija protetta bil-pjan lokali NWSP12, jista' l-Ministru jgħid x'passi ħadet l-Awtorità għall-Ambjent u r-Riżorsi (ERA) dwar dan il-każ?

Jista' jgħid jekk l-ERA oġġezzjonatx?

L-ONOR.

GODFREY FARRUGIA staqsa lill-

Ministru għall-Intern u Sigurtà Nazzjonali

B'referenza għar-risposta għall-mistoqsija parlamentari 7560, jista' l-Ministru jgħid għaliex it-talbiet għas-Servizz ta' Emerġenza 112 ma jiġux reġistrati tajjeb skont is-sejħa/talba tal-klijenti (eż: każijiet ta' suwiċidju, vjolenza domestika, eċċ) bħalma jsir fis-sejħiet li jsiru fis-Servizz tas-Supportline?

L-ONOR.

ANTON REFALO staqsa lill-

Ministru għat-Turiżmu

Jista' l-Ministru jgħid x'inhi r-raġuni li, għalkemm il-Kunsill Lokali tal-Munxar ma' jsib l-ebda oġġezzjoni, l-Awtorità Maltija għat-Turiżmu (MTA) rrifjutat li tagħti permess lill-applikanti mal-Awtorità tal-Ippjanar għall-ftuħ ta' ħwienet li jbiegħu oġġetti ta' artiġjanat Malti fl-imħażen li hemm l-Inland Sea fil-Bajja tad-Dwejra, limiti ta' San Lawrenz, Għawdex u dan meta ngħataw permessi għal diversi attivitajiet kummerċjali fl-istess akkwati?

L-ONOR.

BYRON CAMILLERI staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid xi pjanijiet għandu l-Kunsill Lokali ta' tas-Sliema għal Triq ix-Xatt fil-parti ta' bejn Triq Santa Rita u Triq Ċensu Xerri?

Jista' jpoġġi fuq il-Mejda tal-Kamra kwalunkwe pjanta relevanti li għandu fil-pussess tiegħu l-Kunsill Lokali ta' Tas-Sliema?

L-ONOR.

KRISTY DEBONO staqsiet lill-

Wara l-Istqarrija Ministerjali li ndirizza l-Prim Ministru, dwar il-laqgħa tal-Kunsill Ewropew, li sar nhar il-Ħadd 25 ta' Novembru 2018, jista' l-Prim Ministru jgħid x'inhu l-impatt li qiegħed jistenna li jitħalla fuq Malta u l-Unjoni Ewropea, hekk kif ir-Renju Unit mhix mistennija li tikkontribwixxi fil-Multi Annual Financial Framework 2021-2027?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid għaliex ix-xogħol fi Triq l-Imġarr fin-Nadur għadu ma bediex u dan minkejja Press Conference li saret kważi tliet xhur ilu fejn tħabbar li kellu jibda x-xogħol?

Tista' tgħid jekk sadanittant wara dik il-Press Conference ċedietx parti mit-triq imsemmija, peress li din hija magħluqa?

Meta mistennija tinfetaħ għat-traffiku din it-triq?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid kemm inxtraw karozzi ġodda, vetturi ġodda u makkinarju ieħor mid-Dipartimenti u entitajiet li jaqgħu taħt id-dekasteru tagħha minn Marzu 2013 sal-lum?

Fil-każ ta' karozzi ġodda, x'kien il-mudell ta' kull karozza li nxtrat u kemm kienet tiswa kull karozza?

Minn min intużat jew qed tintuża kull karozza minn dawk li nxtraw wara Marzu 2013?

L-ONOR.

CHRIS SAID staqsa lill-

Ministru għal Għawdex

Tista' l-Ministru twieġeb il-mistoqsija parlamentari 5898 u ċjoè: Tista' l-Ministru tagħti rendikont tad-dħul u l-ħruġ tal-attività Gozo Alive li saret f'Għawdex bejn it-18 u l-20 ta' Mejju 2018?

Tista' tgħid kemm ingħataw Direct Orders għal din l-attività u lil min ingħataw, kif ukoll kemm kien il-valur u għal xiex kienu dawn id-Direct Orders?

Tista' tgħid kemm xogħol jew servizzi f'din l-attività saru wara talba għall-quotations u tgħid lil min ingħata dan ix-xogħol u x'tip ta' xogħol jew servizz ingħata wara talba għall-quotations?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid kemm intużaw concrete mesh u rods mill-Construction and Maintenance Unit u mid-Direttorat għall-Proġetti u Żvilupp minn Jannar 2018 sal-lum?

Fuq liema proġetti ntużaw u kemm intużaw fuq kull proġett?

Tista' tgħid min kienet il-persuna li ordnat il-concrete mesh u rods fuq kull proġett u min kienet il-persuna li ċċertifikat li ntuża dan l-ammont?

L-ONOR.

CHRIS SAID staqsa lill-

Ministru għall-Intern u Sigurtà Nazzjonali

Jista' l-Ministru jgħid kemm hemm pulizija stazzjonati f'Għawdex, x'inhu l-grad tagħhom u f'liema taqsimiet huma stazzjonati?

Jista' jgħid kemm hemm Għasses tal-Pulizija f'Għawdex u f'kemm-il għassa hemm sistema ta' computer konnessa mas-Sistema Ċentrali tal-Korp?

L-ONOR.

EDWIN VASSALLO staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid, mill-aħħar elezzjoni sal-lum, xi proġetti saru ta' twessigħ ta' toroq mill-Ministeru tiegħu?

Jista' jgħaddi l-informazzjoni dwar ix-xogħol li sar f'twessigħ ta' toroq f'Malta u f'Għawdex?

L-ONOR.

STEFAN ZRINZO AZZOPARDI staqsa lill-

Jista' l-Ministru jgħarraf lill-Kamra jekk huwiex maħsub li jinħarġu skemi biex is-sidien ta' djar residenzjali soġġetti għal ċens temporanju a favur il-Gvern jew lill-uffiċċju konġunt, ikunu jistgħu jifdu dan iċ-ċens?

L-ONOR.

STEFAN ZRINZO AZZOPARDI staqsa lill-

Jista' l-Ministru jgħarraf lill-Kamra jekk Triq Mons. Spiru Penza f'Birżebbuġa hux se tkun qed tingħata wiċċ bl-asfalt u hemmx pjan sabiex din it-triq li sal-lum hija maqsuma f'żewġ partijiet, titniffed billi tkompli tinfetaħ kif inhu mfassal?

L-ONOR.

STEFAN ZRINZO AZZOPARDI staqsa lill-

Ministru għall-Enerġija u Immaniġġar tal-Ilma

Jista' l-Ministru jgħarraf lill-Kamra jekk hemmx ippjanati xogħlijiet fis-sistema tad-drenaġġ f'Birżebbuġa u meta dawn ix-xogħlijiet huma maħsuba li jinbdew?

L-ONOR.

STEFAN ZRINZO AZZOPARDI staqsa lill-

Jista' l-Ministru jgħarraf lill-Kamra meta huwa mistenni li jsir ix-xogħol ippjanat fuq is-sistema tad-drenaġġ fi Triq Valletta Ħal Kirkop?

L-ONOR.

STEFAN ZRINZO AZZOPARDI staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħarraf lill-Kamra fiex wasal il-proċess għall-għoti ta' tenders in konnessjoni mal-proġett ta' rijabilitazzjoni ta' Wied Fulija?

L-ONOR.

STEFAN ZRINZO AZZOPARDI staqsa lill-

Jista' l-Ministru jagħti tagħrif dwar dak li se jkun jikkonsisti fih il-proġett ta' rijabilitazzjoni ta' Wied Fulija?

L-ONOR.

ETIENNE GRECH staqsa lill-

Jista' l-Ministru jgħid kemm qed jiswa kull immigrant irregolari li qiegħed f'Detention Centre lill-Gvern?

Kemm huwa n-numru ta' immigranti irregolari f'dawn iċ-Ċentri?

L-ONOR.

ETIENNE GRECH staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid jekk il-persuni b'nuqqas ta' saħħa mentali u min jieħu ħsiebhom għandhomx is-servizz ta' one-stop-shop għas-servizzi kollha li jingħataw f'dan il-qasam?

L-ONOR.

ETIENNE GRECH staqsa lill-

Ministru għall-Ġustizzja, Kultura u Gvern Lokali

Jista' l-Ministru jpoġġi fuq il-Mejda tal-Kamra l-fuljett li ntbagħat lill-Kunsilli Lokali sabiex ikun aktar faċli għalihom li japplikaw għall-Fondi Ewropej?

Liema huma dawk il-kunsilli lokali li f'dawn l-aħħar tliet snin ibbenefikaw minn Fondi Ewropej?

L-ONOR.

ETIENNE GRECH staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid kemm kien hemm persuni li sabu impjieg bl-għajnuna tal-Proġett LEAP f'dawn l-aħħar tliet snin?

X'tip ta' xogħol instabilhom dawn il-persuni?

L-ONOR.

ETIENNE GRECH staqsa lill-

Ministru għall-Intern u Sigurtà Nazzjonali

Jista' l-Ministru jpoġġi fuq il-Mejda tal-Kamra l-linji gwida li qed josservaw il-pulizija f'każijiet ta' vjolenza domestika?

X'taħriġ qed jingħataw il-pulizija dwar il-vjolenza domestika?

L-ONOR.

FREDERICK AZZOPARDI staqsa lill-

Ministru għall-Finanzi

Jista' l-Ministru jwieġeb il-mistoqsija parlamentari 7248 li oriġinarjament saret lill-Ministru għat-Turiżmu u li issa ġiet riferuta lilu u jgħid kemm kien l-ammont ta' flus li daħlu mill-eco-tax tat-turiżmu?

Jista' jagħti break down tal-lokalitajiet minn fejn inġabret din it-taxxa u l-ammont li nġabar minn kull lokalità?

L-ONOR.

FREDERICK AZZOPARDI staqsa lill-

B'referenza għall-mistoqsija parlamentari 7552, fejn il-Ministru kien mitlub biex jagħti tagħrif dwar liema kienu il-kunsilli lokali li applikaw għall-iskema ta' restawr li ħarġet matul l-2017 u kif ukoll kien mitlub jgħid:

a. liema mit-talbiet li saru fil-fatt ġew approvati;

b. liema mill-proposti approvati fil-fatt saru; u

c. liema kienu dawk li ma sarux u r-raġuni għaliex ma sarux?

u fejn fit-tweġiba tiegħu l-Ministru ta informazzjoni dwar liema proġetti kien għaddej xogħol fuqhom flimkien ma' lista tal-applikazzjonijiet sottomessi u lista oħra dwar l-applikazzjonijiet li ġew approvati, jista' l-Ministru jgħid:

1. jekk ix-xogħol fuq il-proposti, li fit-tweġiba ngħad li kien għaddej xogħol fuqhom, jekk dan ix-xogħol tlestiex; u

2. x'kienet ir-raġuni li wasslet biex it-18-il applikazzjoni l-oħra ma jiġux approvati?

ORDNIJIET TAL-ĠURNATA

Abbozz Nru 64 - Abbozz ta' Liġi li jemenda Liġijiet Kriminali dwar it-Terroriżmu - Tieni Qari (Kont.) - Ministru għall-Ġustizzja, Kultura u Gvern Lokali.

Abbozz Nru 63 – Abbozz ta' Liġi dwar l-Amministrazzjoni Pubblika - Tieni Qari - Prim Ministru.

Abbozz Nru 69 – Abbozz ta' Liġi biex jemenda l-Att dwar il-Patrimonju Kulturali – Tieni Qari – Ministru għall-Ġustizzja, Kultura u Gvern Lokali.

Abbozz Nru 59 - Abbozz ta' Liġi li jemenda diversi liġijiet dwar is-Servizzi Finanzjarji (Emenda Nru 2) – Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 68 – Abbozz ta' Liġi li jemenda Diversi Liġijiet dwar il-Ħarsien Soċjali – Tieni Qari – Ministru għall-Familja, Drittijiet tat-Tfal u Solidarjetà Soċjali.

Abbozz Nru 67 – Abbozz ta' Liġi li jemenda l-Kodiċi dwar il-Liġijiet tal-Pulizija – Tieni Qari – Ministru għall-Intern u s-Sigurtà Nazzjonali.

Abbozz Nru 66 – Abbozz ta' Liġi li jemenda l-Ordinanza dwar il-Professjoni Medika u l-Professjonijiet li għandhom x'jaqsmu magħha u l-Ordinanza dwar Mediċini Perikolużi - Tieni Qari – Deputat Prim Ministru u Ministru għas-Saħħa.

Abbozz Nru 56 – Abbozz ta' Liġi li jemenda l-Att dwar l-Impiegi u r-Relazzjonijiet Industrijali – Tieni Qari - Ministru għall-Affarijiet Ewropej u l-Ugwaljanza.

Abbozz Nru 65 - Abbozz ta' Liġi li Jimplimenta Miżuri tal-Estimi - Tieni Qari - Ministru għall-Finanzi.

Abbozz Nru 70 - Abbozz ta' Liġi dwar Żoni Ħielsa f'Malta – Tieni Qari - Ministru għall-Ekonomija, Investiment u n-Negozji Żgħar.

Abbozz Nru 71 - Abbozz ta' Liġi dwar Awtorità għall-Iżvilupp Reġjonali ta' Għawdex – Tieni Qari - Ministru għal Għawdex.

Abbozz Nru 72 – Abbozz ta' Liġi li jemenda l-Att dwar il-Logħob – Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 49 – Abbozz ta' Liġi li jemenda l-Att dwar Awtorità għas-Servizzi Finanzjarji ta' Malta (Emenda Nru 2) – Tielet Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 50 – Abbozz ta' Liġi li jemenda l-Att dwar is-Swieq Finanzjarji – Tielet Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Estimi Ġenerali 2019 - Kumitat ta' Provvista:

Votazzjonijiet fuq l-emendi u l-voti mressqa taħt kull Ministeru; Approprjazzjoni għas-sena 2019 u Tieni Approprjazzjoni għas-sena 2018

30 ta' Novembru 2018 SKRIVAN TAL-KAMRA

KUMITATI TAL-KAMRA

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Il-Kumitat Permanenti għall-Konsiderazzjoni ta' Abbozzi ta' Liġi se jiltaqa' nhar it-Tnejn, 3 ta' Diċembru 2018 fis-6.30 pm filKamra tal-Kumitati fil-Parlament il-Belt Valletta, b'din l-aġenda:

Konferma tal-Minuti.

Abbozz Nru 61 - Abbozz ta' Liġi li jemenda Diversi Liġijiet (Rilokazzjoni ta' Uffiċċju u Notifika b'mezzi Elettroniċi) - Segretarju Parlamentari għar-Riformi, Ċittadinanza u Simplifikazzjoni ta' Proċessi Amministrattivi.

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 60 - Abbozz ta' Liġi dwar it-Trademarks – Ministru għall-Ekonomija, Investiment u n-Negozji Żgħar.

Abbozz Nru 57 – Abbozz ta' Liġi li jemenda l-Att dwar l-Iżvilupp Sostenibbli – Ministru għall-Ambjent, Żvilupp Sostenibbli u Tibdil fil-Klima.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

KUMITAT PERMANENTI DWAR L-AMBJENT U L-IPPJANAR TAL-IŻVILUPP

Il-Kumitat Permanenti dwar l-Ambjent u l-Ippjanar tal-Iżvilupp se jiltaqa' nhar it-Tlieta, 4 ta' Diċembru 2018 fl-4.30 pm fil-Kamra tal-Kumitati fil-Parlament il-Belt Valletta, b'din l-aġenda:-

Konferma tal-Minuti; u

Diskussjoni ġenerali dwar il-waste to energy.

KUMITAT PERMANENTI DWAR L-AFFARIJIET EKONOMIĊI U FINANZJARJI

Il-Kumitat Permanenti dwar l-Affarijiet Ekonomiċi u Finanzjarji se jiltaqa' nhar l-Erbgħa, 5 ta' Diċembru 2018 fl-4:30 pm fil-Kamra tal-Kumitati fil-Parlament il-Belt Valletta, b'din l-aġenda:-

Rendikont tal-operat tal-Mekkaniżmu u tal-Faċilità għall-Istabilità Finanzjarja Ewropea.

Preżentazzjoni mis-Sur Alfred Camilleri, Segretarju Permanenti fil-Ministeru għall-Finanzi.

Affarijiet oħra.

KUMITAT PERMANENTI DWAR IS-SAĦĦA

Il-Kumitat Permanenti dwar is-Saħħa se jiltaqa' nhar l-Erbgħa, 5 ta' Diċembru 2018 fis-6:00 pm filKamra tal-Kumitati fil-Parlament il-Belt Valletta, b'din l-aġenda:

Approvazzjoni ta' Minuti.

Affarijiet oħra.

KUMITAT PERMANENTI DWAR L-AFFARIJIET BARRANIN U EWROPEJ

Il-Grupp ta' Ħidma I fi ħdan il-Kumitat Permanenti dwar l-Affarijiet Barranin u Ewropej, se jiltaqa' nhar l-Erbgħa, 5 ta' Diċembru, 2018 fl-4.45 pm fil-Kamra tal-Kumitati fil-Parlament il-Belt Valletta, b'din l-aġenda:-

Konsiderazzjoni ta' proposti leġislattivi fir-rigward tal-osservanza tal-prinċipju tas-sussidjarjetà.

Skrutinju ta' proposti leġislattivi u dokumenti oħra maħruġa mill-Kummissjoni u minn istituzzjonijiet oħra tal-Unjoni Ewropea.

30 ta' Novembru 2018 SKRIVAN TAL-KAMRA